stanford-oval/wikipedia huggingface dataset:
Laajasalon peruskoulu

| Laajasalon peruskoulu |
| --- | --- |
 Laajasalon peruskoulun ylätalo kesäkuussa 2013.
Sijainti:  Laajasalo, Helsinki Koulutanhua 1 (ylätalo, luokat 6–9) Holmanmoisionpolku 1 (alatalo, luokat 1–6)
Koordinaatit:  60°10′38.84″N, 25°3′15.02″E
Tyyppi:  peruskoulu
Rehtori:  Marja Riitta Rautaparta
Luokat:  1–9
Oppilaita:  n. 1 020 (2023)
Verkkosivut
Laajasalon peruskoulu sijaitsee Helsingin Laajasalossa, Yliskylässä. Koulu tunnettiin aiemmin Yliskylän kouluna. Koulussa toimivat peruskoulun suomenkieliset luokat 1–9. Koulussa oli noin 1 020 oppilasta vuonna 2023. Vuonna 2011 Laajasalon ala-asteen koulu ja Laajasalon yläasteen koulu yhdistyivät Laajasalon peruskouluksi.
Koulun rehtorina toimii Marja Riitta Rautaparta. Virka-apulaisrehtoreina toimivat Lilli Härkönen ja Pia Helminen.
Koulussa on mahdollisuus opiskella painotetusti musiikkia, ja oppilaat valitaan soveltuvuuskokeella vuosittain 2. ja 6. luokalta. Lisäksi 7.–9.-luokilla on mahdollista opiskella painotetusti liikuntaa, ja oppilaat valitaan painotetun musiikin tapaan soveltuvuuskokeella.
Laajasalon peruskoulu oli mukana lukuvuosina 2017–2018 ja 2018–2019 Umo Helsinki Jazz Orchestran Musatehdas-projektissa, jossa oppilaat pääsivät sanoittamaan omia kappaleitaan ja Umo teki kappaleisiin sovituksen. Projektissa oli lisäksi oppilaiden suunnittelemaa tanssikoreografiaa sekä Sami Kontolan vetämänä sambamusiikkia. Projektia veti Kontolan lisäksi Aija Puurtinen ja Ville Vannemaa. Päätöskonsertti kuultiin Vuotalossa helmikuussa 2018 ja Malmitalossa tammikuussa 2019.
Rakennukset

Laajasalon peruskoulu koostuu neljästä rakennuksessa. Alatalo sijaitsee noin 20 metrin päästä ylätalosta. Alatalossa sijaitsee luokat 1.–6. ja yksi kolmesta liikuntasalista.
Ylätalossa on koulun luokat 7.–9., ja siellä sijaitsee kaksi liikuntasalia.
Ylätalon edustalla sijaitsee matala rakennus, jossa on teknisen käsityön luokka ja kuvataiteen luokka.
Ylätalon takana sijaitsee vuonna 2007 rakennettu parakkirakennus, jossa sijaitsee historianluokka ja uskonnonluokka. Suuresta oppilasmäärästä johtuen loput luokat 5–6 on sijoitettu parakkeihin Alatalon sijasta.
Laajasalon ala-asteen koulussa havaittiin hometta vuonna 2007, minkä takia koulun 3.–6.-luokkalaiset siirrettiin Salmisaaren kouluun ja 2.-luokkalaiset Tahvonlahden kouluun. 1.-luokkalaiset jäivät koulun D-rakennukseen, jossa havaittiin vähiten hometta. Koulu toimi kevääseen 2011 saakka pihalle rakennetuissa parakeissa, kun homevaurioita korjattiin rakennuksessa. lähde?
Aiheesta muualla

Koulun kotisivut
Mjönäs

| Mjönäs |
| --- | --- |
 Mjönäs
 Koordinaatit: 59°52′39″N, 13°33′21″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Hagfors
Väkiluku (2016):  257
Infobox OKVirheellinen NIMI-arvo: 
Mjönäs on taajama Hagforsin kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 257 asukasta vuonna 2016.
Aiheesta muualla

Kuvia tai muita tiedostoja aiheesta Mjönäs Wikimedia Commonsissa
Vidöåsen

| Vidöåsen |
| --- | --- |

 Vidöåsen
 Koordinaatit: 59°20′32″N, 13°27′14″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Hagfors
Väkiluku (2021):  290
Infobox OKVirheellinen NIMI-arvo: 
Vidöåsen on taajama Hammarön kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 290 asukasta vuonna 2021.
Aiheesta muualla

Kuvia tai muita tiedostoja aiheesta Vidöåsen Wikimedia Commonsissa
Ivan Serov

Ivan Serov vuonna 1941.
Ivan Aleksandrovitš Serov (ven. Иван Александрович Серов, 13. elokuuta 1905 – 1. heinäkuuta 1990) oli neuvostoliittolainen kenraali, joka toimi KGB:n päällikkönä vuosina 1954–1958 ja GRU:n päällikkönä vuosina 1958–1963. Sitä ennen hän oli NKVD:n johtavia komissaareja Lavrenti Berijan alaisuudessa, ja vaikutti merkittävästi Neuvostoliiton poliittisiin tapahtumiin Josif Stalinin kuoleman jälkeen. Hän myös järjesteli salaisen poliisin organisaatioita Itä-Euroopan maihin, ja vaikutti merkittävästi rautaesiripun syntyyn.
Elämä

Serov syntyi Afimskoje-nimisessä kylässä Vologdan provinssissa Venäjän keisarikunnassa. Venäjällä tapahtui suuria muutoksia hänen lapsuutensa aikana, jolloin tapahtumat huipentuivat bolševikkivallankumoukseen. Hän liittyi puna-armeijaan 1923 ja kävi Frunzen sotilasakatemian Moskovassa.
Serov liittyi NKVD:hen, selvisi Stalinin puhdistuksista 1930-luvulla ja oli itsekin teloittamassa marsalkka Mihail Tuhatševskia. Hänen epäillään vastanneen myös Nikolai Ježovin teloituksesta. 1939 Serovista tuli Ukrainan NKVD-komissaari, jolloin hän murhautti tuhansia ukrainalaisia talonpoikia. Hän oli vastuussa myös Katynin joukkomurhasta Puolassa ja Puolan kotiarmeijan jäsenten karkotuksista Siperiaan. 1941 hän järjesteli myös balttien ja kaukasialaisten karkotuksia Siperiaan, ja kohosi sadistisen NKVD-johtaja Lavrenti Berijan lähimmäksi alaiseksi. Vuonna 1946 Serov oli mukana hirttämässä Neuvostoliiton johdon silmissä petturiksi ryhtyneen kenraali Andrei Vlasovin ja hänen lähimmät alaisensa Moskovassa. Serov tuli Berliiniin 1946 ja järjesteli siellä Itä-Saksan salaisen poliisin Stasin toimintaa. Hän toimi myös vastavakoilujärjestö Smeršin palveluksessa toisen maailmansodan aikana.
Serov selvisi hengissä myös Stalinin kuolemaa seuranneesta puhdistuksesta, jossa Berija ja tämän alaiset teloitettiin ja NKVD muutettiin KGB:ksi. Serov palveli KGB:n johtajana ja kukisti Unkarin kansannousun verisesti. Brittilehdistö leimasi hänet teloittajaksi, kun puna-armeijan tankit vyöryivät Budapestin kaduille 1956. Serov erotettiin KGB:n viroistaan 1958 ja hän siirtyi GRU:n johtoon. Ura GRU:ssa päättyi Kuuban ohjuskriisin seuraamusten takia ja vuonna 1965 Serov erotettiin myös kommunistisesta puolueesta. Yhdeksi Serovin uran lopun syyksi on usein liitetty hänen alaisensa Oleg Penkovski, joka jäi kiinni vakoilusta syyskuussa 1962.
”Budapestin teurastaja” kuoli vuonna 1990, juuri ennen Neuvostoliiton romahdusta.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Ruotsi  Tšekki  Alankomaat  Puola 
Henkilöt:  Deutsche Biographie 
Muut:  IdRef
Kiwa Inspecta

| Inspecta Oy / Kiwa Suomi |
| --- | --- |
Yritysmuoto:  Osakeyhtiö
Perustettu:  1975 / 2007
Toimitusjohtaja:  Marko Väänänen
Kotipaikka:  Helsinki
Toiminta-alue:  Suomi
Toimiala:  Tarkastus, testaus, sertifiointi, koulutus, konsultointi
Liikevaihto:  Kiwa Inspecta on osa Kiwaa. Kiwan liikevaihto vuonna 2023 oli 1.332 MEUR https://www.kiwa.com/en/about-kiwa/key-figures/
Henkilöstö:  Kiwassa työskentelee globaalisti yli 12.000, Suomessa lähes 700
Omistaja:  SHV
Kotisivu:  https://www.kiwa.com/fi
Infobox OKVirheellinen NIMI-arvo: 
Kiwa Suomen pääkonttori, Sörnäistenkatu 2.
Kiwa Inspecta on tarkastus-, testaus-, sertifiointi-, konsultointi- ja koulutusalan palveluyritys. Sen edeltäjä, valtion Tekninen tarkastuslaitos, perustettiin 1975. Nykymuotoinen yhtiö rekisteröitiin 2007.
Kiwa toimii yhteensä yli 200 toimipaikassa yli 35 maassa, pääasiassa Euroopassa, Aasiassa ja Latinalaisessa Amerikassa. Yhteensä henkilöstöä on yli 12.000, joista Suomessa lähes 700.
Kiwa Inspectalla on yli 75 000 asiakasta, joita se palvelee vuosittain yli 400 000 palvelutoimituksella.
Kiwa Inspectan pääomistajana toimi vuoteen 2015 asti (71,5 %) 3i, kansainvälinen sijoittaja, joka keskittyi yritysjärjestelyihin, infrastruktuurisijoituksiin ja velkajärjestelyihin. Se osti Inspectan vuonna 2007 suomalaiselta pääomasijoittaja MB Rahastoilta. 3i on listattu Lontoon pörssissä vuodesta 1994. Inspectan vähemmistöomistajina toimivat ICG-rahastot sekä yrityksen toimiva johto.
ACTA* (Kiwa) -ryhmä osti Inspectan vuonna 2015. Kauppa sinetöitiin tiistaina 9. kesäkuuta 2015. Kaupan toteuduttua ACTA*sta kasvoi testaus-, tarkastus- ja sertifiointialan (TIC = testing, inspection, certification) yritys, jolla on yli 4300 asiantuntijaa n. 40 maassa. ACTA*n juuret ovat vuodessa 1948, jolloin Hollannin kansalliset vesilaitokset perustivat Kiwa NV-yrityksen juomavesijärjestelmien testausta ja sertifiointia varten. Vuodesta 2004 yritys on kehittynyt kansainväliseksi testaus-, tarkastus- ja sertifiointiyritykseksi sekä orgaanisen kasvun että yritysostojen kautta.  Kiwa tarjoaa tuotteiden ja prosessien TIC-palveluita monille toimialoille 50 maassa toimistoiltaan 22 maasta käsin.
Inspecta on yksi Suomen Green Building Councilin perustajajäsenistä.
Historia

Vuonna 1975 Suomen valtio perusti Teknillisen tarkastuslaitoksen, TTL:n, varmistamaan painelaitteiden ja muiden turvallisuuskriittisten kohteiden turvallisuuden. Samana vuonna Ruotsissa astui voimaan kansallisia testauspaikkoja koskeva uusi laki, ja vuonna 1977 Ruotsissa perustettiin Statens Anläggningsprovning -tarkastuslaitos.
1990-luvulla monissa maissa julkisessa omistuksessa olevia tarkastusyrityksiä alettiin yksityistää kilpailun lisäämiseksi. Vuonna 1995 Ruotsi poisti testaus- ja tarkastusmonopolinsa ja nimi Statens Anläggningsprovning muuttui SAQ Kontroll AB:ksi. Tammikuussa 1998 myös Suomen markkinat vapautettiin, ja samassa yhteydessä TTL:sta tuli Inspecta.
Vuonna 2000 Inspecta osti Suomen johtavan rikkomattoman testauksen (NDT) yrityksen, Huber Testing Oy:n. Inspectan laajentuminen Suomen ulkopuolelle alkoi vuonna 2005, kun Latvian toiminnot alkoivat. Vuonna 2006 Inspecta hankki osia DNV:stä, joka oli aiemmin ostanut SAQ Kontroll AB:n Ruotsissa. Sittemmin Inspecta on kasvanut sekä orgaanisesti että yritysostoin Suomessa, Ruotsissa, Latviassa, Virossa, Norjassa, Tanskassa, Liettuassa ja Puolassa.
2015 alkaen Inspecta on ollut osa kansainvälistä Kiwaa, jonka pääpaikka on Hollannissa.
| --- | --- |
2015: Inspecta sulautuu Kiwaan
2014: Inspecta Puola
2010: Inspecta Tanska
  : Inspecta Liettua
2009: Inspecta Norja
2007: Inspecta Viro
2006: Inspecta Ruotsi
2005: Inspecta Latvia
1998: Inspecta Suomi
  : Markkinat vapautuvat, Suomi
1995: Markkinat vapautuvat, Ruotsi
1977: Ruotsi perustaa Statens Anläggningsprovning -tarkastuslaitoksen
1975: Suomen valtio perustaa Teknillisen tarkastuslaitoksen (TTL)
Yhteistyökumppanit

AEL - Inspectan ja AEL:n yhteistyösopimuksen tavoitteena on tukea suomalaisten yritysten toiminnan ja henkilöstön kehittämistä.
Isännöintiliitto - Inspectalla on yhteistyösopimus Isännöintiliiton kanssa. Isännöintiliittoon kuuluu yhteensä yli 2/3 Suomen isännöijistä, ja liiton jäsenet johtavat noin 40 000 taloyhtiötä eli noin 1,5 miljoonan suomalaisen kotia..
Aiheesta muualla

Kiwan kotisivut
Junius Silanus

Marcus Junius Silanus oli roomalainen sotilas ja poliitikko. Hänen vanhempansa olivat Decimus Junius Silanus ja Servilia. Hän oli näin ollen Marcus Brutuksen velipuoli.
Vuonna 53 eaa. Junius toimi Julius Caesarin legaattina Galliassa, mutta hänellä ei vaikuta olleen kovin merkittäviä tehtäviä. Caesarin murhan jälkeen Junius seurasi lankonsa Lepiduksen mukana Galliaan. Mutinan sodan aikana Lepidus lähetti Juniuksen johtaman osaston Gallia Cisalpinaan. Senaatti oli pyytänyt Lepidukselat apua sodassa Marcus Antoniusta vastaan, mutta Junius liittyikin Antoniukseen, joka kuitenkin hävisi sodan. Junius pakeni joukkoineen takaisin Lepiduksen luokse. Toisen triumviraatin aikana Junius pakeni Sextus Pompeiuksen luokse Sisiliaan. Misenumin rauhan jälkeen vuonna 39 eaa. Junius palasi Roomaan jossa hän pääsi Octavianuksen suosioon. Kun Octavianuksesta tuli Rooman ensimmäinen keisari nimitti hän Junianuksen konsuliksi vuonna 25 eaa.
Kanada (filosofi)

Kanada (sanskritiksi: कणाद  Kaṇāda, tunnetaan myös nimellä Kashyapa, Ulūka, Kananda ja Kanabhuk) oli muinainen intialainen luonnontieteilijä ja filosofi, joka perusti intialaisen filosofian Vaisheshika-oppisuunnan. Vuosisata  jolloin Kanada eli, on epäselvä ja siitä on väitelty pitkään. Hänen kuitenkin arvioidaan eläneen välillä 100-luku eaa. – 500-luku eaa. Hänen perinteinen nimensä Kanada tarkoittaa ”atomin syöjää” ja hänet tunnetaankin atomistisen lähestymistavan kehittämisestä intialaiseen fysiikkaan ja filosofiaan liittyen.
| Auktoriteettitunnisteet  |
| --- | --- |
Kansainväliset:  FAST  VIAF 2  WorldCat 
Kansalliset:  Ranska  BnF data  Saksa  Italia  Israel  Yhdysvallat 
Henkilöt:  DDB 
Muut:  IdRef 
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kanada (philosopher)
Sapa Inca

| Sapa Inca |
| --- | --- |
 Atahualpa, viimeinen Sapa Inca
 
Nimittäjä:  edeltäjä
Kauden pituus:  elinikäinen
Perustettu:  n. 1198
Ensimmäinen:  Manco Capac
Viimeinen:  Atahualpa
Lakkautettu:  1533
Sapa Inca (ketšuaksi Inka Qhapaq) oli inkavaltion jumalkuningas. Hänestä käytettyjä arvonimiä olivat muun muassa Sapa Inka ("ainut inka"), Sapa ("ainut") ja Apu ("jumalallinen"). Sapa Incan arvo oli perinnöllinen ja periytyi yleensä isältä pojalle. Hallitsevan Sapa Incan puolisolla, josta käytettiin nimitystä Qoya, oli kuitenkin jonkin verran sananvaltaa päätettäessä, kuka pojista nimitettäisiin seuraajaksi.
Inkojen ensimmäinen hallitsija oli tarumainen Manco Capac, joka asettui Cuzcoon. Inkojen mytologian mukaan Sapa Inca oli auringonjumala Intin poika ja sitä kautta jumalaista alkuperää.
Sapa Inca oli valtakuntansa absoluuttinen hallitsija, mutta tästä huolimatta ylhäisöstä koostuvat byrokraatit osallistuivat valtakunnan hallitsemiseen. Sapa Inca kosultoi myös muumioituja edeltäjiään päätöksiä tehdessään.
Hurinin dynastia

Manco Capac n. 1198–1228
Sinchi Roca n. 1228–1258
Lloque Yupanqui n. 1258–1288
Mayta Capac n. 1288–1318
Capac Yupanqui n. 1318–1348
Hananin dynastia

Inca Roca n. 1348–1378
Yahuar Huacac n. 1378–1408
Viracocha Inca n. 1408–1438
Pachacuti 1438–1471
Túpac Inca Yupanqui 1471–1493
Huayna Capac 1493–1527
Huascar 1527–1532
Atahualpa 1532–33
Vilcabamban inkahallitsijat

Espanjalaisten valloitettua inkavaltion inkojen vastarintaa johtivat vielä Sapa Incat, mutta heillä ei enää ollut samanlaista kiistatonta asemaa kuin edeltäjillään.
Tupac Huallpa (1533)
Manco Inca Yupanqui (1533-1545)
Sayri Tupaq (1545-1560)
Titu Cusi (1560-1571)
Tupac Amaru
Paránymfoi

| Paránymfoi Παράνυμφοι |
| --- | --- |
 Paránymfoin kylä.
 Paránymfoi
 Koordinaatit: 34°58′22″N, 25°7′50″E 
Valtio:  Kreikka
Alue:  Kreeta
Alueyksikkö:  Iraklion
Kunta:  Archánes-Asteroúsia
Kunnallisyksikkö:  Asteroúsia
Hallinto:  
 – Asutustyyppi:  kylä
 – Kallikrates-koodi:  7102030701
Korkeus:  520 m
Väkiluku (2021):  122
Aikavyöhyke:  UTC+2
 – Kesäaika:  UTC+3
Paránymfoi (kreik. Παράνυμφοι) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 122 (2021).
Paránymfoin kylä sijaitsee Asteroúsia-vuorten keskellä noin 50 kilometriä etelään Iraklionin kaupungista. Se on rakennettu noin 520 metrin korkeuteen merenpinnasta laskettuna. Paránymfoi muodostaa myös laajemman kyläyhdyskunnan (Δημοτική Κοινότητα Παρανύμφων, Dimotikí Koinótita Paranýmfon), johon kuuluvat varsinaisen Paránymfoin kylän lisäksi kylät Amýgdalos, Plataniás ja Treis Ekklisiés. Koko yhdyskunnan väkiluku on 176 (2021).
Khaba

Khaba oli Egyptin faarao Egyptin 3. dynastian aikana. Hänen varsin lyhyen valtakautensa oletetaan olleen vuosien 2603 eaa. – 2599 eaa. välissä.
Khaban nimi yhdistetään Zawyet el-Aryanin kerrospyramidiin. Se on keskentekoinen pyramidi, jonka rakennustapa viittaa kolmannen dynastian aikaiseen rakennustapaan.
Sonic X

| Sonic X |
| --- | --- |
ソニックX   (Sonic X)
Genre: seikkailu, komedia, sci-fi 
TV-anime
Ohjaaja: Hajime Kamegaki
Studio: Tokyo Movie Shinsha
Lähetyskanavat: Jetix
Alkuperäinen lähetyskierros: 6. huhtikuuta 2003 – 28. maaliskuuta 2004
Jaksojen määrä: 78 (Jaksoluettelo) 
Sonic X on japanilainen animaatio, joka perustuu Sonic the Hedgehog -pelisarjaan. Sarjan tuotti TMS Entertainment yhdessä Segan kanssa ja sitä esitettiin Japanissa vuosien 2003–2004 aikana yhteensä 78 jaksoa. Myöhemmin vuonna 2003 4Kids Entertainment lisensoi sarjan Yhdysvaltoihin ja teki yhteistyötä mangoja englanniksi julkaisevan VIZ-yhtiön kanssa. Myöhemmin heidän lisensoimaansa sarjaa esitettiin Euroopassa, Australiassa, Israelissa, Thaimaassa ja Brasiliassa. Sonic X ilmestyi myös sarjakuvana.
Juoni

Sonic, Tails, Knuckles, Amy, Cream ja Cheese joutuvat omasta maailmastaan kaikkien Kaaos-Smaragdien synnyttämän Chaos Controlin kautta ihmisten maailmaan. Kun Sonic nähdään Maassa, hänen peräänsä lähetetään poliiseja, joista vain yksi kykenee seuraamaan häntä, Sam Speed. Lopulta Sonic kiihdyttää itsensä yli äänennopeuden ja pakenee. Kun tie loppuu yllättäen kesken, hän lentää hetken kaupungin yllä ja putoaa lopulta Thorndykejen perheen talon uima-altaaseen. Christopher herää ulkoa tulevaan meteliin ja pelastaa Sonicin hukkumiselta jonka jälkeen heistä tulee ystävät. Tails, Knuckles, Amy, Cream ja Cheese tulevat myöhemmin mukaan kuvioihin, ja he yrittävät yhdessä löytää kaikki kaaos-smaragdit, jotta pääsisivät takaisin omaan maailmaansa. Myös tri. Eggman joutui robotteineen mukaan ihmisten maailmaan ja itsekäs tohtori yrittää saada myös käsiinsä kaaos-smaragdit ennen sankareita. Jos he eivät onnistu he jäävät ihmisten maailmaan.
Äänirooleissa > Alkuperäiset äänet

| 0 | 1 | 2 |
| --- | --- | --- |
|  Jun'ichi Kanemaru  | … |  Sonic   |
|  Nobutoshi Canna  | … |  Knuckles   |
|  Ryou Hirohashi  | … |  Tails, Cheese   |
|  Sanae Kobayashi  | … |  Chris Thorndyke   |
|  Taeko Kawata  | … |  Amy   |
|  Sayaka Aoki  | … |  Cream, Vanilla   |
|  Takashi Nagasako  | … |  Big   |
|  Chikao Ohtsuka  | … |  Dr. Eggman, professori Gerald   |
|  Kouji Yusa  | … |  Shadow   |
|  Rumi Ochiai  | … |  Rouge   |
|  Ken Yamaguchi  | … |  Decoe   |
|  Bin Shimada  | … |  Bocoe, Chuck Thorndyke   |
|  Yuuki Masuda  | … |  Espio   |
|  Kenta Miyake  | … |  Vector   |
|  Youko Teppouzuka  | … |  Charmy   |
|  Yumiko Kobayashi  | … |  Bokkun   |
|  Etsuko Kozakura  | … |  Cosmo   |
|  Jouji Nakata  | … |  Dark Oak   |
|  Kujira  | … |  sisäkkö Ella   |
|  Naoki Imamura  | … |  hovimestari Tanaka   |
|  Michio Nakao  | … |  Stewart-opettaja/salainen agentti   |
|  Souichirou Tanaka  | … |  Sam Speed   |
|  Tomohisa Asou  | … |  presidentti   |
|  Yukari Hikida  | … |  Topaz   |
|  Yuka Shioyama  | … |  Scarlet Garcia   |
|  Ken Narita  | … |  Black Narcissus   |
|  Yuri Shiratori  | … |  Maria   |
Yhteishaku

Yhteishaku on valtakunnallinen hakujärjestelmä Suomessa, jonka kautta haetaan keskitetysti toisen asteen koulutukseen ja korkeakoulutukseen. Toisen asteen yhteishaussa haetaan ammatilliseen peruskoulutukseen ja lukiokoulutukseen. Yliopistoihin ja ammattikorkeakouluihin haetaan korkeakoulujen yhteishaussa. Osalla oppilaitoksista tai koulutuksista on poikkeava valinta-aikataulu.
Yhteishaku järjestetään kerran tai kaksi vuodessa, syksyllä ja keväällä. Keväällä haetaan seuraavana syksynä alkavaan koulutukseen ja syksyllä tammikuussa alkavaan koulutukseen.
Hakukäytännöt

Sekä toisen asteen yhteishaku että korkeakoulujen yhteishaku tapahtuu keskitetysti Opintopolku.fi-palvelussa. Palvelun käyttöönoton myötä hakemukselle henkilötunnuksensa merkinnyt hakija voi tulosten julkistamisen jälkeen seurata omaa tilannettaan palvelussa tunnistautumalla mobiilivarmenteella, pankkitunnistuksella tai varmennekortilla, ja myös ottaa opiskelupaikan vastaan ja ilmoittautua läsnä- tai poissaolevaksi palvelun kautta. Myös paperisella hakulomakkeella voi hakea. Sekä toisen asteen yhteishaussa että korkeakoulujen yhteishaussa hakijalle tarjotaan vain yhtä opiskelupaikkaa: korkeimmalle sijoitettua hakutoivetta, johon opiskelijan pisteet riittävät. Jotkin oppilaitokset käyttävät myös erillis- tai suorahakuja, joihin ei haeta Opintopolku.fi-palvelun kautta.
Työttömän, vailla ammatillista koulutusta olevan alle 25-vuotiaan henkilön tulee hakea vähintään kahta opiskelupaikkaa ollakseen oikeutettu työttömyysturvaan.
Hakukäytännöt > Toisen asteen yhteishaku

Toisen asteen yhteishaussa haetaan keskitetysti toisen asteen oppilaitoksiin, eli lukioihin ja ammatilliseen koulutukseen. Hakijoita ovat pääasiassa peruskoulun päättävät 9. ja 10. luokan oppilaat. Yhteishaku järjestetään kerran vuodessa, keväällä haetaan seuraavan syksyn koulutukseen. Yhteishakuun osallistutaan täyttämällä hakulomake. Lomakkeeseen voi täyttää enintään seitsemän hakutoivetta, jotka asetetaan mieluisuusjärjestykseen. Järjestys on sitova hakuajan päätyttyä. Oppilaitos voi järjestää pääsy- tai soveltuvuuskokeita, joihin hakijat kutsutaan erikseen. Koulutuksen järjestäjä voi erityisen syyn perusteella valita enintään 30 % kuhunkin ammatillisen peruskoulutuksen valintayksikköön otettavista opiskelijoista valintapistemääristä riippumatta. Tätä kutsutaan harkintaan perustuvaan valinnaksi. Hakijan erityisiä henkilökohtaisia syitä voivat olla oppimisvaikeudet ja sosiaaliset syyt, lisäksi ulkomaisella todistuksella hakevat harkintaan perustuvassa valinnassa.
Hakukäytännöt > Korkeakoulujen yhteishaku

Korkeakoulujen yhteishaussa hakulomakkeelle voi merkitä kuusi hakutoivetta. Hakutoiveet asetetaan mieluisuusjärjestykseen, joka on sitova hakuajan päätyttyä.
Hakukäytännöt > Opiskelupaikan vastaanottaminen

Valintojen tulokset julkistetaan viimeistään tiettyyn määräaikaan mennessä. Valintatuloksista ilmoitetaan sähköpostilla. Opiskelupaikka tulee vastaanottaa määräaikaan mennessä, tai hakija menettää opiskelupaikan. Paikan vastaanottaminen on sitova eikä sitä voi muuttaa tai peruuttaa.
Yhden korkeakoulupaikan säännös astuu voimaan vastaanotettaessa korkeakoulututkintoon johtava opiskelupaikka.
Opiskelupaikan vastaanottamisen jälkeen opinnot aloitetaan heti tai aloitusta siirretään oppilaitoksen erillisen ohjeistuksen mukaisesti (ilmoittautuminen läsnä- tai poissaolevaksi). Opintojen aloituksen siirtäminen vaatii yleensä perustellun syyn, kuten asevelvollisuuden suorittamisen.
Hakukäytännöt > Jonottaminen

Hyväksymispäivästä riippuen toista opiskelupaikkaa, johon hakija on jäänyt varasijalle, voi jäädä jonottamaan. Korkeakoulupaikan voi vastaanottaa ehdollisesti, kunnes on saanut tiedon ylemmästä hakutoiveesta. Jos hakija hyväksytään jonottamaansa paikkaan määräaikaan mennessä, ehdollisesti vastaanotettu opiskelupaikka raukeaa. Mikäli hakijaa ei hyväksytä ylempään hakutoiveeseen, lopulliseksi opiskelupaikaksi jää ehdollisesti vastaanotettu paikka.
Hakukäytännöt > Yhden korkeakoulupaikan säännös

Yhden paikan säännös koskee kaikkia korkeakoulututkintoon johtavia koulutuksia. Säännös koskee koulutuksia, jotka ovat alkaneet syksyllä 2016 tai sen jälkeen. Yhden opiskelupaikan säännös koskee sekä yhteishakuja, erillishakuja että yliopistojen jatkotutkintoihin (lisensiaatti, tohtori) johtavien koulutusten hakuja.
Siirtohaussa saatu paikka korkeakoulussa ei kuulu säännöksen piiriin.
Säännös ei koske Poliisiammattikorkeakoulua, Högskolan på Ålandia eikä ulkomaisia korkeakouluja.
Hakukäytännöt > Valittaminen

Opiskelijavalinnasta voi valittaa. Valituksen osoittamiskäytännöt ja aikataulut eroavat kuitenkin toisistaan sen verran, että ne on selvitettävä tapauskohtaisesti.
Peruskoulun jälkeisen koulutuksen opiskelijavalinnasta voi hakea oikaisua aluehallintovirastosta.
Esimerkiksi ammattikorkeakouluissa opiskelijavalinnasta voi pyytää oikaisua nimenomaisen ammattikorkeakoulun hallitukselta 14 päivän kuluessa opiskelijavalintapäätöksen tekemisestä. Seuraava valitusaste on hallinto-oikeus.
Yliopistoissa opiskelijavalintaan tyytymätön voi pyytää oikaisua tapauskohtaisesti esimerkiksi tiedekunnan dekaanilta, valintatoimikunnalta tai tiedekuntaneuvostolta 14 vuorokauden kuluessa tiedon julkaisemisesta. Päätökseen tyytymätön voi valittaa hallinto-oikeuteen, jonka päätös on lopullinen.
Aiheesta muualla

Opintopolku.fi
Turks- ja Caicossaaret

Turks- ja Caicossaaret on Britannialle kuuluva erillisalue Haitin pohjoispuolella. Alue koostuu kahdesta saariryhmästä, jotka sijaitsevat Bahamasaarilta kaakkoon vyöhykkeellä 21°45′ pohjoista leveyttä ja 71°35′ läntistä pituutta. Tärkeimmät tulonlähteet saarilla ovat matkailu, äyriäiset ja pankkipalvelut. Saarilla oli vuoden 2006 perustuslain mukaan huomattavasti päätäntävaltaa omissa asioissaan, mutta vuonna 2009 emämaa Britannia hajotti hallituksen korruption ja taloudellisten väärinkäytösepäilyjen takia, ja saaret siirrettiin suoraan kuvernöörin alaisuuteen.